Javier Pastore

Javier Matías Pastore (født 1989) er en argentinsk fotballspiller som spiller for den qatarske klubben Qatar SC. Han blir vanligvis kalt «El Flaco», og også «Huesito».

 Klubbkarriere 
Javier Pastore startet sin karriere i den argentinske klubben Talleres. Pastore jobbet seg sakte opp til førstelaget. I 2007 gjorde han sin debut i argentinsk andre divisjon under vingene til manager Ricardo Gareca. Han spilte kun fem kamper i 2007 sesongen.

Under 2008 sesongen ble han lånt ut til Huracán i den argentinske toppdivisjonen. Pastore gjorde sin profesjonelle debut for Huracán den 24. mai 2008, i et 1-0 tap mot River Plate.

Den 11. juli 2009 gikk Pastore til Palermo. I slutten av juli 2011 ble det kjent at Pastore var blitt kjøpt opp av den franske fotballklubben Paris Saint-Germain for 42 millioner euro.VG.no – PSG sikret seg Pastore (Publisert 30. juli 2011, besøkt 2. august 2011)

Pastore spilte i sju sesonger for PSG, og vant fem seriegull og fire cupgull med klubben. I 2018 ble han solgt til AS Roma for rett under 25 millioner euro.

 Referanser 

 Eksterne lenker 



Kategori:Argentinske fotballspillere
Kategori:Spillere i Fotball-VM 2010
Kategori:Spillere i Copa América 2011
Kategori:Spillere i Copa América 2015
Kategori:Fotballspillere for Club Atlético Huracán
Kategori:Fotballspillere for US Palermo
Kategori:Fotballspillere for Paris Saint-Germain FC
Kategori:Fotballspillere for AS Roma
Kategori:Fotballspillere for Elche CF
Kategori:Fotballspillere for Qatar SC
Kategori:Personer fra Cordoba i Argentina
Kategori:Fødsler i 1989